《旅舍中秋一首》
宋代·苏籀

芦笙茆茹野人编，竹几藜床已侈然。
月满光临感珠夜，风高冷过曝衣天。
酒浮炉肆人呼友，雀啅梅花鹭睨莲。
静士兀然方止酒，旧琴不计有无弦。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。